UP Navrae - Solidariteit WêreldSolidariteit Wêreld
Tuis › Tuks › UP Navrae
Dinsdag | 11 Oktober | 2016
Sedert die Solidariteit Beweging verlede week in Centurion sy 10-puntplan rondom die krisisse in die universiteitsektor bekend gemaak het, word Solidariteit deur talle navrae oorval. Ons deel u kommer en frustrasie oor die situasie wat tans landswyd op kampusse heers en ons het reeds uiteenlopende prosesse aangepak om volhoubare oplossings daarvoor te probeer vind.
Enige oplossings of aksies wat ons aanpak, sal op ons webwerwe, Facebook en ander sosiale media aan u deurgegee word.
Die voortsetting van die akademiese program en die veiligheid van personeel en studente is kernprioriteite waarop gefokus word en die hele Solidariteit Beweging besef dit terdeë.
Individuele versoeke om hulp aan lede en studente met skadevergoedingseise en ander regsaksies te verleen, kan egter nie in hierdie stadium hanteer word nie. AfriForum wag nog op regsmenings oor die uitvoerbaarheid van sodanige prosesse. Besoek gerus http://afriforumjeug.co.za/universiteitsbesture-laat-ons-studente-vrede-studeer/ en maak gebruik van die aanlyn diens om klagtes in te dien.
Terwyl Solidariteit na die veiligheid van sy lede op kampus omsien, het ons dit ook goedgedink om dit makliker vir ons lede te maak om klagtes in te dien. As jy enige navraag wil rig, kan jy dit hier doen. Ons sal sorg dat jou navraag direk aan die aangewese persoon op die betrokke kampus gerig word. Hierdie navrae kan bekommernisse oor die eksamen, registrasies vir 2017, of die voltooiing van finale jaar van akademiese studies insluit.